Melton Mowbray

**Melton Mowbray** (ofte kalt bare **Melton**) er administrasjonsbyen i distriktet Melton i Leicestershire i England. Det ligger 31&nbsp;km nordøst for Leicester og 32&nbsp;km sørøst for Nottingham. Byen ligger langs løpet av både elvene Eye og Wreake, og har en befolkning på rundt 25 554 innbyggere.

Den har blitt promotert som «den rurale mathovedstaden», og kjent for sine særegne paier med svinekjøtt, men også for meltonstoff, som først er nevnt i 1823. Det er et tettvevd ullstoff som er valket slik at det blir mykt, og ofte brukes til ytterjakker. Stoffet likner myk vadmel.

## Beskrivelse
Navnet Melton kommer fra det angelsaksiske ordet *Medeltone* i betydningen «Middletown (mellombyen) omgitt av mindre grender». Det har derfor samme opprinnelse som stedsnavn som Milton og Middleton. Mowbray er navnet på en normannisk adelsfamilie, avledet fra Montbray i Normandie. Fra Montbray kom Geoffrey de Montbray, som ble biskop av Coutances i Frankrike, og som fulgte hertug Vilhelm av Normandie i normannernes erobring av England i 1066. Den som ga navnet var imidlertid en nevø, Robert de Mowbray.

St. Mary's Church fra 1200-tallet er den største sognekirken i Leicestershire. Den har orgel og det holdes orgelkonserter to ganger hver måned. Blant tidligere organister i kirken finner man Malcolm Sargent.

En kjent episode fra byens historie har gitt opphav til et uttrykk. I 1837, da et jaktlag ledet av markien av Waterford feiret jaktlykken, skal den kraftig berusede markien bokstavelig talt ha malt flere bygninger i Melton Mowbray røde. Dermed ble angivelig «å male byen rød» et uttrykk for å feste skikkelig, uten at dette ikke trenger å være uttrykkets opprinnelse, og i henhold til *[[Oxford English Dictionary]]* stammer uttrykket fra USA fra slutten av 1800-tallet.

Byens museum, Melton Carnegie Museum, har blant annet en rekke malerier med jakt- og sportsmotiver, og en tohodet kalv.

Melton Country Park er et stort turterreng med en innsjø, nær byens sentrum. I tillegg til pikniksteder, naturstier og lekeområder for barn finnes det et besøkssenter hvor det er utstilt arkeologiske funn fra området.

## Bilder


Image:MeltonNttmRdRH.jpg|Ankomst markedet fra Nottingham Street
Image:Melton Mowbray Butter Cross Rebuilt.JPG|Melton Mowbray Butter Cross rekonstruert
Image:MeltonChurchRH.JPG|St Mary's Church og the Crown
Image:Melton Mowbray St Marys SE aspect.JPG|St Marys sørøstlig utsyn
Image:Melton Mowbray St Marys North West Aspect.JPG|St Marys nordvestlig utsyn
Image:StMaryMeltonRH.JPG|St Mary's Church
Image:AnneMeltonRH.JPG|Anne of Cleves vertshus
Image:ColesHallMeltonRH.JPG|The former Coles Hall
Image:MeltonManchestersRH.JPG|Baksiden av det gamle turistkontoret, nå Melton Toys
Image:Melton Mowbray River and Footbridge.JPG|Elven Eye og gangbru
Image:Melton Mowbray Harboro Hotel.JPG|Harboro Hotel
Image:Melton Mowbray Burton Street.JPG|Burton Street
Image:Melton Mowbray Swan Porch 2011.JPG|Swan Porch
Image:Melton Mowbray Wesleyan Centenery Buildings.JPG|Wesleyan Centenary Buildings
Image:MeltonBabtist.JPG|Reused Baptist Chapel on Nottingham Street
Image:Melton Mowbray The Generous Briton.JPG|The Generous Briton («Den sjenerøse brite»)


## Referanser


## Eksterne lenker
* 
* 
* Melton Online
* Melton Borough Council
* Melton Mowbray turistinformasjon